Finn Ørjan Sæle

Finn Ørjan Sæle (født 1975) er en norsk forretningsmann som på 2000-tallet ble kjent for sin sentrale rolle innen nettverksmarkedsføring og selskaper som drev forretning med en pyramidelignende struktur. Han var daglig leder av nettverksselskapet ThinkSeven  og driver i dag selskapet Zinzino.

Før han etablerte ThinkSeven var han sentral i nettverksselskapet Nature's Own, hvor også hans mor, Anita Apelthun Sæle, var involvert.
Han begynte i bransjen allerede midt på 1990-tallet og hadde bygd opp den største nettverksorganisasjonen i Norden inntil nettverket kollapset på midten av 2000-tallet.

Han er også forfatter av Bare 90 dager for suksess.

 Karriere innen nettverkssalg 
Sæle har fått mye kritikk rundt sin virksomhet, der anklagene særlig har gått på at nettverkselskapene han driver er pyramidespill hvor de fleste som er involvert taper penger. Særlig ble det oppstyr rundt hans person høsten 2004 da det profilerte nettverksselskapet T5PC gikk konkurs. Da krisen i T5PC oppsto, lokket han medarbeidere og investorer fra det konkursrammede pyramideselskapet til sitt eget nettverksselskap ThinkSeven, ved at han sikret seg medlemslisten i selskapet

Sæle er av mange innen nettverksbransjen regnet som en dyktig nettverksbygger, men flere av Sæles forretningsforetak har vært mindre suksessfulle. De senere år har han også vært engasjert som mentor i konseptet Mastermind Event som retter seg mot MLM-bransjen.Orjan Saele  Mastermind Events

 Nature's Own 

Sæle var blant de første i Norge til å starte opp som selger for det svenske MLM-selskapet Nature's Own. På dette tidspunktet var nettverkssalg lite utbredt i Norge, og sammen med Herbalife opplevde Nature's Own en eksplosiv vekst på slutten av 1990-tallet. Titusenvis av nordmenn ble vervet som selgere, deriblant Sæles mor og onkel.Fjernet pyramidesalg fra pyramideparagrafen VG Finn Ørjan Sæle brukte selskapet Action Networking Group AS til å bygge opp sin virksomhet i Nature's Own sammen med Jens Ove Johannessen og Tim Halstensen.Pyramidetopp skylder 15 millioner kroner VG I 1998 erklærte Justisdepartmentet at salgsmodellen til Nature's Own var ulovlig.Hard kost for Nature's Own-selgere Dagbladet Dette ble senere frafalt og Lotteritilsynet mente også at selskapet opererte på riktig side av loven.Superselger Sæle Bergens Tidende I 2003 og 2004 opplevde selskapet kraftig tilbakegang i omsetningen og Sæle begynte snart å se seg om etter nye muligheter.

 ThinkSeven 

ThinkSeven ble etablert av Sæle og hans kompanjong fra Nature's Own Jens Ove Johannesen sammen med svenskene Peter Jacobsson, Fredrik Wistrand, Hans Lindroth og Ola Bartholdson. Selskapet ble registrert i Luxembourg og skulle tilby mobiltelefoni gjennom selskapet PGOne som i 2002 hadde blitt opprettet som et datterselskap av Nature's Own.Sæle jakter på kundene til NetNet Nettavisen Medlemmene ble i hovedsak rekruttert fra nylig kollapsede pyramidespill, og Sæle kjøpte sågar medlemslisten til skandaleselskapet T5PC.Politikersønn kjøpte medlemslisten VG ThinkSeven kjøpte i 2003 en større aksjepost i PGOne, men denne ble solgt igjen i 2007. Konseptet ble lansert med en storstilt galla med 6000 personer i Globen i Stockholm i november 2003 hvor bl.a. artistene Per Gessle og Dr. Alban opptrådte,"Det var ett stort misstag" Aftonbladet men de første årene gikk selskapet med store underskudd. I 2007 kom den erfarne nettverksmarkedsføreren Edward Ludbrook fra New Zealand inn for å få økonomien på rett kjøl etter at Jacobsson valgte å forlate selskapet.Han skal berge Think7 Hegnar Online Jacobsson ble senere en sentral figur i nettverksselskapet Kyäni frem til han ble sparket i 2013 som følge av avsløringer i det danske TV-programmet Operation X.Medicinfup i Operation X: "Juice kan helbrede kræft" TV2 I 2006 ble PGOne tvangsavviklet og ThinkSevens satsing på mobilmarkedet strandet samtidig. Ludbrook fikk senere en sentral rolle i Ponzi-svindelen OneCoin.OneCoin Appoints Ed Ludbrook as Chief Leading Officer  Business For Home

 Zinzino 

I 2005 mens Sæle fortsatt arbeidet med å få lønnsomhet i ThinkSeven etablerte han nettverksselskapet Zinzino som et underselskap av holdingselskapet Seven Nox AB. Zinzino startet med å selge kaffemaskiner og kaffe fra det belgiske selskapet Rombouts.Ørjan Sæle er blitt kaffemisjonær Bergens Tidende I 2013 ble porteføljen utvidet da Zinzino kjøpte seg inn i det norske selskapet BioActive Foods AS. Zinzino overtok da konseptet som BioActive Foods til da hadde drevet, dette gikk ut på å selge medisinske tester som skulle påvise ubalanse i fettsyrebalansen og kosttilskudd som skulle korrigere dette.Skilter med kjendisbrukere, Kapital 16/2013

 Annet 
Sæle er sønn av Krf-politikeren Anita Apelthun Sæle og redaktør Finn Jarle Sæle.Hyller nettverkssønn i Hegnar Online 1. desember 2004 «IDAG-redaktør Finn Jarle Sæle mener media forfølger nettverksbransjen. Sæle, som forøvrig er far til ThinkSeven-toppen Ørjan Sæle, går ifølge Finansavisen i en lederartikkel kraftig til angrep mot medias dekning av T5PC, uten å opplyse at sønnen Ørjan er en av bransjens mektigste spillere.»

I 2018 kjøpte Sæle Arne Fredlys luksusvilla på Snarøya til 86 millioner kroner.Punget ut 86 mill. for Fredly-luksus - nå vil de bygge om  Hegnar Online

 Referanser 

 Eksterne lenker 
 Brennpunkt: «T5PC - drømmen som braste» (NRK, 2004)
 Taper penger, men ikke tillit (NRK, 2004)
 Familien Sæle – et lite stykke Norge (Aftenposten, 2004)
 BT.no: Blåste opp verdien 18 ganger (BT, 2004)
 Alt om Seven (Hegnar.no, 2005)

Kategori:Norske forretningsfolk
Kategori:Personer innen alternativ behandling
Kategori:Personer fra Fjell kommune
Kategori:Personer innen multi-level marketing